Document ID: 31998R2699

Nariadenie komisie (ES) č. 2699/98
zo 17. decembra 1998
o výnimkách, ktoré sa majú udeliť pre štrukturálnu podnikovú štatistiku
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 58/97 z 20. decembra 1996 o štrukturálnej podnikovej štatistike [1] a najmä na jeho článok 12 písm. x),
keďže nariadenie (ES, Euratom) č. 58/97 ustanovilo spoločný rámec pre vypracovanie štatistík spoločenstva, ktoré sa týkajú štruktúry, činnosti, konkurencieschopnosti a pôsobenia podnikov v spoločenstve;
keďže je nevyhnutné udeliť výnimky z nariadenia Rady o štrukturálnej podnikovej štatistike;
keďže predpokladané opatrenia sú v súlade so stanoviskom Výboru pre štatistické programy,
PRIJALA TOTO NARIADENIE:
Článok 1
Výnimky podľa článku 11 nariadenia (ES, Euratom) č. 58/97 sú špecifikované v prílohe k tomuto nariadeniu.
Článok 2
Toto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 17. decembra 1998

Labels: 4
15
19
18